Utilització de les funcions de text.

El full de càlcul Excel disposa d'un gran nombre de funcions per al tractament d'informació de tipus textual. L'objectiu de l’exercici és donar a conèixer algunes d'aquestes funcions. El full de càlcul proposat realitza algunes composicions de tipus geomètric a partir d'una paraula donada. El full proposat és el següent: 


Consideracions prèvies 

Les funcions utilitzades són IZQUIERDA, DERECHA, EXTRAE, LARGO.  

La sintaxi de les funcions és la següent: 

IZQUIERDA(<Text>;<Nombre de caràcters>) retorna el nombre de caràcters indicats situats a l'esquerra de la cadena Text.  

DERECHA(<Text>;<Nombre de caràcters>) retorna el nombre de caràcters indicats situats a la dreta de la cadena Text.  

EXTRAE(<Text>;<Posició inicial>;<Nombre de caràcters>) retorna el nombre de caràcters indicats de la cadena Text a partir de la posició inicial indicada.  

LARGO (<Text>) ofereix el nombre de caràcters del Text.  

També s'utilitza l'operador de concatenació & que permet obtenir una cadena ajuntant dues cadenes. 

El full utilitza un tipus de lletra de pas fix Courier New per tal d'obtenir un correcte encolumnat entre els caràcters.  

L’exercici ha estat dissenyat per paraules amb un màxim d'11 caràcters. Funciona correctament amb paraules més curtes però no més llargues. 
 

Obriu un nou full. Anomeneu-lo Paraules. 

Desactiveu la visió de la quadrícula. 

Dimensioneu les columnes per tal que A tingui 3 unitats, B i C 13, D 14, E 24 i F 2. 

Introduïu els rètols de les cel·les A1 i B3. 

Introduïu una paraula a la cel·la C3 que servirà com a dada de partida per al funcionament del full; per exemple CALCULAR. 

Introduïu la seqüència de nombres 1..11 al rang A5:A15.


 

Primera part 

Introduïu a la cel·la B5 la fórmula =IZQUIERDA(C$3;A5) que extraurà de la paraula "CALCULAR" el nombre de caràcters per l'esquerra indicat a la cel·la A5 (1 en aquest cas). 

Si llegiu aquest document per pantalla podeu seleccionar la fórmula a introduir de la pantalla, copiar-la (CTRL+C) i enganxar-la (CTRL+V) en la cel·la corresponent del full de càlcul.

Copieu la fórmula de la cel·la B5 sobre el rang B6:B15. 

Si volem interrompre la seqüència quan s'ha arribat a la paraula més llarga mantenint l'aspecte de triangle hem de modificar la fórmula utilitzada i preveure aquesta situació. Modifiqueu la fórmula de la cel·la B5 per tal que sigui 


=SI(LARGO(C$3)>=A5;IZQUIERDA(C$3;A5);"") situant el cursor a la línia de formules i teclejant el text necessari. Si treballeu llegint aquest document de l'ordinador també podeu copiar la fórmula del text i enganxar-la a la línia de fórmules.  

Copieu la fórmula anterior sobre el rang B6:B15.


 

Segona part 

Per obtenir aquest efecte de triangle invertit, a mesura que avancen de fila en fila, el nombre de caràcters ha de ser inferior. Per aquesta raó el contingut del comptador de la columna A ha d'aparèixer restant en lloc de sumant. L'expressió LARGO(C$3)-A5+1 a la cel·la C5 inicial donarà inicialment el nombre total de caràcters de la paraula i anirà disminuint fila a fila fins a 1. 

Introduïu a la cel·la C5 la fórmula =IZQUIERDA(C$3;LARGO(C$3)-A5+1) i copieu-la sobre el rang C6:C15. Observeu els resultats. 

Hem de preveure, a l'igual que a la primera part, el funcionament amb paraules de menys d'11 caràcters. Per aquesta raó modifiqueu les fórmules introduïdes preveient aquesta situació: modifiqueu la fórmula de la cel·la C5 per tal que sigui =SI(LARGO(C$3)+1-A5>0;IZQUIERDA(C$3;LARGO(C$3)-A5+1);"") i copieu-la sobre el rang C6:C15. Observeu els resultats.


 

Tercera part 

L'efecte proposat a aquesta part és que la paraula va desapareixent per la dreta i apareixent per l'esquerra. Per obtenir-ho hem de fer una composició dels efectes obtinguts als apartats anteriors. La fórmula a incloure a la cel·la D5 contindrà els següents elements: 

DERECHA(C$3;A5-1) que oferirà el final de la paraula i a cada fila obtindrem un caràcter més.  

" " espai en blanc de separació  

IZQUIERDA(C$3;LARGO(C$3)-A5+1) que oferirà l'inici de la paraula i a cada fila obtindrem un caràcter menys.  

El condicional SI(LARGO(C$3)>=A5;;) que controla el correcte funcionament per paraules de menys d'11 caràcters.

Modifiqueu la fórmula de la cel·la D5 per tal que sigui 


=SI(LARGO(C$3)>=A5;DERECHA(C$3;A5-1)&" "&IZQUIERDA(C$3;LARGO(C$3)-A5+1);"") i copieu-la sobre el rang D6:D15. Observeu els resultats.

Quarta part 

El camí proposat per obtenir l'efecte de la columna E és el següent: el contingut de cada cel·la s'obté a partir de la cel·la anterior afegint un asterisc i una nova lletra de la paraula utilitzada; la primera cel·la ha d'incloure el primer caràcter de la paraula. 

Introduïu a la cel·la E5 la fórmula =IZQUIERDA(C3;1). 

Modifiqueu la fórmula de la cel·la E6 per tal que sigui 


=SI(LARGO(C$3)>=A6;E5&"*"&EXTRAE(C$3;A6;1);""). Copieu-la sobre el rang E7:E15. Observeu els resultats.

Fase final 

Seleccioneu el rang B5:E15 i doneu-li el tipus de lletra COURIER NEW. 

Doneu un fons groc clar al rangA1:F16. 

Doneu un fons verd clar a la cel·la C3. 

Dibuixeu una vora negra envoltant el rang A1:F16. 

Enregistreu el full. 

Modifiqueu la paraula de la cel·la C3 i observeu els resultats.

